કડોલી ગામના ખેડૂત ઉપેન્દ્રભાઇ કરશનભાઇ પટેલને જુલાઇ ૨૦૧૬માં મહેસાણાના નીચા ભાટવાડામાં રહેતા કોન્ટ્રાકટર દિનેશભાઇ બારોટ સાથે ભેટો થઇ ગયા બાદ તેમણે સંપર્ક દરમિયાન ગરીબો માટે ગામમાં દવાખાનું ખુલે તેવી ઇચ્છા વ્યકત કરી એક વીઘો જમીન દાન પેટે આપવાની વાત કરી હતી તેમજ શાળાની મંજુરી અને સ્કુલ માટે બસોની ગ્રાન્ટ મંજુર કરાવી આપવાનું કહી ઉપેન્દ્રભાઇ પાસેથી જુલાઇ ૨૦૧૬માં અલગ અલગ દિવસે રૂા.૧૦.૨૦ લાખની માતબર રકમ મેળવી હતી. દિનેશભાઇ બારોટ તેમજ તેમના બે દિકરા ચિરાગ અને અંકિતભાઇ તથા ચિરાગભાઇના પત્નિ નેહાબેન કડોલી ખાતે ઉપેન્દ્રભાઇના ઘરે જઇ તેમની જમીનના કાગળો મેળવ્યા હતા અને જે સરકારમાં મોકલી મંજુર કરી આપવાનું કહી ગયા હતા.